STVARNA BOL 22.3. 19:00
2025-03-22 19:00 (Europe/Zagreb) | Apfel Arena, Put Volicije 5, Makarska, Hrvatska
1h 30m – US
Rođaci Benji (Kieran Culkin) i David (Jesse Eisenberg) odlaze na putovanje Poljskom kako bi odali počast nedavno preminuloj baki koja je preživjela holokaust. Nekoć vrlo bliski, shvaćaju da su se s vremenom potpuno udaljili. Oženjen i s djetetom, David je ozbiljan, zaposlen i pomalo uštogljen, dok je Benji potpuno nepredvidljiv i nespreman odrasti.
Zabavni film ceste koji se bavi temama obitelji, identiteta i prošlosti ovjenčan je nagradom za najbolji scenarij na Sundance film festivalu.

SNJEGULJICA 23.3. 17:00
2025-03-23 17:00 | Apfel Arena, Put Volicije 5, Makarska, Hrvatska
1h 46m – US
Ogledalo na zidu mom, tko je najljepši na svijetu tom?
Snjeguljica, Disneyjeva prva princeza, vraća se u adaptiranoj igranoj verziji koja spaja klasične elemente sa svježim i modernim pristupom te nas vodi u začaranu šumu obećavajući vizualno spektakularnu adaptaciju bezvremenske priče.
Režiju ovog dugoiščekivanog obiteljskog filma potpisuje Marc Web, a scenarij je nastao u suradnji Grete Gerwig, redateljice hit filma “Barbie”, i Erin Cresside Wilson.

Iva i Gloria
2025-03-26 20:00 | Hrvatska
Grad Makarska je u sklopu Zime u gradu za vas pripremio novu hit predstavu Kerekesh teatra. Predstava Iva i Gloria je na rasporedu u Apfel Areni u srijedu 26. ožujka u 20:00 sati.
Iva i Gloria su dvije prijateljice, majke i čistačice koje su nekoliko puta pokušale postati glumice. Rad u kazalištu pa makar i u obliku čišćenja, otvara im mogućnost da stoje na pozornici, osjete svjetla reflektora i nemilosrdno se suoče sa stvarnošću i vlastitim problemima. Zanesene pozornicom, scenografijom i rekvizitima vrlo brzo odustaju od čišćenja i ulaze u uloge dviju žena iz Zagreba, Dubrovnika i Splita te duhovitim pristupom prikazuju surovu stvarnost i gorčinu današnjeg običnog čovjeka na ulici, na kavi, u kvartu pa čak i u krugu prijatelja i u vlastitoj obitelji.
Naizgled oslonac jedna drugoj, naše junakinje kroz uprizorenje raznih likova otkrivaju mnoge stvari o sebi koje će izaći na površinu i poljuljati njihovo prijateljstvo.
Ulaznice su dostupne na Info pultu Apfel Arene po cijeni od 6€

Operacija Black Bag
2025-03-27 19:00 | Apfel Arena, Put Volicije 5, Makarska, Hrvatska
1h 33m – US
Cate Blanchett i Michael Fassbender tumače glavne uloge u napetom špijunskom trileru redatelja Stevena Soderbergha.
George Woodhouse legendarni je obavještajni agent koji je dobio zadatak špijunirati svoju kolegicu – i suprugu – Kathryn Woodhouse. Suočen s teškom odlukom, George mora birati između odanosti prema supruzi i dužnosti prema domovini.

Stand up nastup Ivana Šarića
2025-03-28 20:00 | Hrvatska
U sklopu Zime u gradu, Grad Makarska donosi vam još jednu izvrsnu zabavu! U Makarsku stiže jedan od najboljih stand up komičara s naših prostora – Ivan Šarić! Nastupit će u Apfel Areni u petak 28. ožujka u 20:00 sati.
Ivan se stand up komedijom bavi od 2006. godine od kada je skupio veliku kilometražu putujući po nastupima po Hrvatskoj, Sloveniji, Srbiji, BiH, ali i u Engleskoj. Pripadnik je novog vala stand up komičara, a oduševljava jednom verzijom britkog britanskog humora Eddie Izzarda i Monty Python-a uklopljenog u svakodnevne događaje ljudi koji žive u Hrvatskoj, posebno Dalmaciji i oko nje.
Njegov stil mješavina je opservacijskog i apstraktnog humora primjenjiva na širokoj paleti tema, od muško-ženskih odnosa, života na Balkanu, života u Dalmaciji, političkih i regionalnih tema pa sve do sarkastičkog pogleda na samog sebe.

VINSKA EDUKACIJA U APFEL ARENI
2025-03-29 17:00 | Apfel Arena, Put Volicije 5, Makarska, Hrvatska
Iz Apfel Arene pozivaju sve djelatnike u turizmu, ali i zainteresirane građane da se prijave na vinsku edukaciju pod nazivom Vinske osnove i kultura stola. Edukaciju će 29. ožujka održati sommelier i član hrvatskog sommelier kluba Darko Lugarić. Darko Lugarić je istaknuti hrvatski sommelier s preko 30 godina iskustva u ugostiteljstvu, bivši suvlasnik restorana koji je četiri godine zaredom dobivao Michelinove preporuke te osnivač projekta Lugy Wine – edukativne platforme koja nudi vinske radionice, degustacije i savjetovanja s ciljem promicanja vinske kulture.
Radionica će se održati u subotu 29. ožujka s početkom u 17:00 sati u Apfel Areni, a obuhvatit će osnove o proizvodnji i stilistici vina, pravilnom otvaranju i posluživanju vina, prezentaciji vina gostu te brojne druge teme. Iz Apfel Arene pozivaju sve ljubitelje vina i one koji će to tek postati da se prijave mailom na info@apfelarena.hr, broj mjesta je ograničen, a prijave su otvorene do 27.3. u 12:00 sati.

Šlager
2025-03-29 19:00 - 20:00 | Apfel Arena, Put Volicije 5, Makarska, Hrvatska
1h 11m – HR
40-godišnja profesorica Sara prima neočekivanu rođendansku čestitku od svog bivšeg, Nike, te saznaje da se on oporavlja od nesreće na Bledu. Odlazi mu u posjet na Bled gdje Niko izrazi želju da zajedno napišu scenarij za film temeljen na njihovoj vezi. Radeći zajedno na scenariju, dvojac se suočava s prošlošću, što rezultira terapijskom katarzom za oboje.Romantična drama redatelja Nevija Marasovića, s Lanom Barić i Jankom Popovićem Volarićem u glavnim ulogama, premijerno je prikazan na Pulskom filmskom festivalu te je nagrađen Zlatnim arenama za najbolju glumicu i najbolju glazbu.

Medvjedić Paddington u džungli - SINK
2025-03-30 17:00 | Apfel Arena, Put Volicije 5, Makarska, Hrvatska
1h 46m – UK, FR
Prepun Paddingtonove prepoznatljive kobinacije humora i šarma, novi film prikazuje voljenog medvjedića izgubljenog u džungli u uzbudljivoj pustolovini.
Kada Paddington otkrije da je njegova voljena teta Lucy nestala iz doma za umirovljene medvjede, on i obitelj Brown kreću u divljinu Perua potražiti je, a jedini trag do nje je mjesto označeno na zagonetnoj karti. Odlučan u namjeri da riješi misterij, Paddington kreće u uzbudljivu potragu kroz amazonske prašume kako bi pronašao svoju tetu… a možda otkrije i jedno od najlegendarnijih blaga na svijetu!

Apfel Wine & Food Festival
2025-04-03 12:00 - 18:00 | Apfel Arena, Put Volicije 5, Makarska, Hrvatska
Sa zadovoljstvom najavljujemo sedmi po redu Apfel Wine & Food festival koji će se održati u četvrtak, 3. travnja, u Apfel Areni u Makarskoj.

Na Apfel Wine & Food festivalu će se predstaviti oko 60 izlagača, većinom vinara, kao i nekoliko destilerija, craft pivovara i gastronomskih izlagača. Osim hrvatskih vinarija, na Festivalu će svoja vina predstaviti proizvođači iz Slovenije, Srbije i Bosne i Hercegovine. Posjetitelji će imati priliku kušati više od 400 različitih vina.

Festival je namijenjen ugostiteljima, odnosno djelatnicima u turizmu te ga je moguće posjetiti isključivo uz pozivnicu organizatora. Cilj je pružiti priliku ugostiteljima da na vrijeme kreiraju svoje vinske karte i upotpune ih kvalitetnim etiketama.

Radujemo se vašem dolasku na Apfel Wine & Food festival, posjetite nas i zajedno stvorimo nezaboravne trenutke ispunjene vrhunskim vinima i gastronomijom i nazdravimo uspješnoj poslovnoj godini pred nama.

Peti rujan
2025-04-03 19:00 | Apfel Arena, Put Volicije 5, Makarska, Hrvatska
1h 35m – DE, US
Film temeljen na istinitim događajima iz 1972. godine, kada se američka sportska ekipa našla u središtu izvještavanja o kriznoj situaciji s taocima tijekom Olimpijskih igara.Na Olimpijskim igrama u Münchenu 1972. godine dogodio se teroristički napad koji je rezultirao smrću jedanaest izraelskih sportaša. Događaj se pamti kao Münchenski masakr i jedna od najtragičnijih epizoda Olimpijskih igara, te je zadao veliki udarac romantičarskoj ideji sporta prema kojoj je sport tek benigna i zabavna stvar. Američka sportska novinarska ekipa, zbog svoje pozicije u odnosu na mjesto događanja, postala je glavni izvjestitelj o zbivanjima.Napeti triler premijerno prikazan na filmskom festivalu u Veneciji nominiran je za Oscara za najbolji scenarij.

Vrijeme je za ljubav
2025-04-05 19:00 | Apfel Arena, Put Volicije 5, Makarska, Hrvatska
Žanr: Drama

Almut (Florence Pugh) i Tobias (Andrew Garfield) upoznali su se potpuno slučajno u susretu koji je zauvijek izmijenio njihove živote. Kroz niz kratkih sekvenci njihovog zajedničkog života – od zaljubljivanja preko suživota te stvaranja obitelji – razotkriva se teška istina koja će uzdrmati temelje njihovog odnosa. Dok se zajednički upuštaju na izazovan put ograničen vremenom, shvatit će da je svaki trenutak njihove nekonvencionalne ljubavne priče izuzetno dragocjen u ovoj duboko dirljivoj romantičnoj priči redatelja Johna Crowleyja čija se radnja proteže na nekoliko desetljeća…

Izvorni naslov: We Live in Time
Režiser: John Crowley
Uloge: Andrew Garfield, Florence Pugh, Grace Delaney, Lee Braithwaite

Minecraft film SINK
2025-04-06 17:00 | Apfel Arena, Put Volicije 5, Makarska, Hrvatska
Žanr: Obiteljski
1h 40min

Minecraft, najprodavanija videoigra svih vremena, kroz posljednjih 15 godina postala je globalni fenomen, inspirirajući generacije igrača i kreativaca. Ovo je prvi put da se svijet igre prenosi na veliko platno, nudeći uzbudljivu novu perspektivu prepunu akcije, humora i nevjerojatne vizualne estetike. Film prati četvero autsajdera – Garretta The Garbage Man Garrisona (Momoa), Henryja (Hansen), Natalie (Myers) i Dawn (Brooks) – koji, dok se suočavaju s običnim problemima, bivaju uvučeni kroz tajanstveni portal u čudesan Overworld. Ovaj neobični, kubični svijet prepun mašte, donosi im neočekivane izazove – od učenja kako ovladati novim okruženjem do obrane od neprijatelja poput Piglina i Zombija. Na svom putu susreću rudara i graditelja Stevea (Black), i zajedno kreću na epsku avanturu koja će ih naučiti kako iskoristiti vlastitu kreativnost za prevladavanje svih prepreka, kako u svijetu Minecrafta, tako i u stvarnom životu.

Režiser: Jared Hess
Uloge: Jason Momoa, Jack Black, Emma Myers, Danielle Brooks, Sebastian Hansen, Jennifer Coolidge

Zeko Eko traži mamu
2025-04-09 18:00 | Apfel Arena, Put Volicije 5, Makarska, Hrvatska
Udaljavanje iz obitelji ili okoline na koju su djeca navikla zna biti poprilično stresna situacija, naročito ako se izgube ili brigu o njima preuzmu nepoznati ljudi. S takvom se situacijom susreo naš zeko, kojeg su dok je bio mali ljudi odnijeli sa sobom iz šume u grad.
Zeki se život s ljudima nije svidio pa on jednog dana pobjegne nazad u šumu u potrazi za majkom, kako bi napokon živio život ispunjen ljubavlju i pozornosti. Ubrzo susreće šumske životinje i shvaća da život u šumi postaje sve sličniji onome u gradu jer ljudi dolaze i odlažu smeće.
Kroz nježnu i poučnu priču zeko postaje eko i svojim primjerom na zabavan način pokazuje kako brine o svom domu zbrinjavanjem otpada u potrazi za majkom.
Kako se ponašati u nepoznatim situacijama, kome vjerovati, ali i kako dozvati pomoć samo su neka od pitanja na koja ova predstava odgovara, namijenjena djeci od tri do devet godina.
Ulaznice su dostupne na Info pultu Apfel Arene po cijeni od 7€

Borba ili bijeg
2025-04-10 20:00 | Apfel Arena, Put Volicije 5, Makarska, Hrvatska
1h 41m – US
Ukoliko ste ljubitelji akcijskih filmova koji drže napetost do posljednjeg trenutka, ne smijete propustiti film “Borba ili bijeg”!
Bivšem američkom agentu Lucasu Reyesu (Josh Hartnett) povjeren je zadatak identificirati i pratiti na letu iz Bangkoka za San Francisco misterioznu međunarodnu metu poznatu kao “The Ghost”. Situacija postaje dramatična kada se avion pretvori u poprište borbe za preživljavanje, a Lucas i “The Ghost” prisiljeni su udružiti snage kako bi preživjeli napad kriminalaca koji ih obojicu žele eliminirati.
U dinamičnoj i napetoj akcijskoj komediji redatelja Jamesa Madigana, radnjom u potpunosti smješenoj u zrakoplov u letu, glavnu ulogu tumači Josh Hartnett, a ostatak glumačke postave čine Charithra Chandran, Julian Kostov, Katee Sackhoff i Marko Zaror.

Ulaznice su dostupne u prodaji na info pultu i online putem Kino Mediteran Makarska.

Minecraft film - SINK
2025-04-11 18:00 | Apfel Arena, Put Volicije 5, Makarska, Hrvatska
1h 41m – US
Minecraft je najprodavanija videoigra svih vremena, koja je kroz posljednjih 15 godina postala globalni fenomen inspirirajući generacije igrača i kreativaca. Po prvi put svijet igre se prenosi na veliko platno, pružajući uzbudljivu novu perspektivu prepunu akcije, humora i nevjerojatne vizualne estetike.
Film prati četvero autsajdera – Garretta (Jason Momoa), Henryja (Sebastian Hansen), Natalie (Emma Myers) i Dawn (Danielle Brooks) – dok bivaju uvučeni kroz tajanstveni portal u čudesan Overworld. Ovaj neobični, kubični, svijet prepun mašte donosi im neočekivane izazove, od učenja zakonitosti novog okruženja do obrane od neprijatelja. Na putu susreću rudara i graditelja Stevea (Jack Black) te zajedno kreću na epsku avanturu koja će ih naučiti kako iskoristiti kreativnost za prevladavanje svih prepreka.

Ulaznice su dostupne u prodaji na info pultu i online putem Kino Mediteran Makarska.

Bonnard: Pierre i Marthe
2025-04-12 20:00 | Apfel Arena, Put Volicije 5, Makarska, Hrvatska
2h 2m – FR
Kada francuski umjetnik Pierre Bonnard – štićenik Claudea Moneta – 1893. godine upozna Marthe de Méligny, ni ne sluti da će ta samoproglašena aristokratkinja postati kamen temeljac njegova umjetničkog stvaralaštva, ali i života. Iako se pojavljuje u mnogim njegovim djelima, ona je za njega više od muze: tijekom pet desetljeća, par će zajedno proći kroz različite turbulentne događaje, proživljavajući snažnu ljubav, ali i ljubomoru.

Martin Provost, redatelj hit-filma “Kako biti dobra supruga”, donosi jedinstvenu ljubavnu priču koja se krije iza bezvremenskih umjetničkih djela, premijerno prikazanu na filmskom festivalu u Cannesu.

Ulaznice su dostupne u prodaji na info pultu i online putem Kino Mediteran Makarska.

Snjeguljica - SINK
2025-04-13 18:00 | Apfel Arena, Put Volicije 5, Makarska, Hrvatska
1h 46m – US
Ogledalo na zidu mom, tko je najljepši na svijetu tom?
Snjeguljica, Disneyjeva prva princeza, vraća se u adaptiranoj igranoj verziji koja spaja klasične elemente sa svježim i modernim pristupom te nas vodi u začaranu šumu obećavajući vizualno spektakularnu adaptaciju bezvremenske priče.
Režiju ovog dugoiščekivanog obiteljskog filma potpisuje Marc Web, a scenarij je nastao u suradnji Grete Gerwig, redateljice hit filma “Barbie”, i Erin Cresside Wilson.

Ulaznice su dostupne u prodaji na info pultu i online putem Kino Mediteran Makarska.

Kraljevi ljeta
2025-04-17 20:00 | Apfel Arena, Put Volicije 5, Makarska, Hrvatska
1h 30m – FR
Premijerno prikazan na filmskom festivalu u Cannesu, dobitnik prestižne francuske nagrade Cesar za najbolji prvijenac, topla je ljudska priča o tinejdžeru koji se mora brinuti za obiteljsku farmu i malu sestru.
Nakon smrti oca, 18-godišnji Totone iznenada mora odrasti i početi brinuti za mlađu sestru te njihovu obiteljsku farmu u Francuskoj. Mladić još više odgovornosti na sebe preuzima u trenutku kada se prijavljuje za novčano natjecanje u izradi najboljeg sira zapadnog dijela francuskih Alpi.
Humoristična drama redateljice Louise Courvoisier istovremeno je realističan pogled na život francuskih poljoprivrednika te dirljiva ljubavna priča, ali i oda nečemu što svi volimo: siru. Mladi Clément Faveau koji tumači glavnu ulogu je naturščik, odnosno poljoprivrednik koji se nakon snimanja filma vratio svom poslu – obradi farme.

Ulaznice su dostupne u prodaji na info pultu i online putem Kino Mediteran Makarska.

Super kućni patuljci - SINK
2025-04-21 18:00 | Apfel Arena, Put Volicije 5, Makarska, Hrvatska
1h 26m – DE
Svijet Elfkin djevojke Helvi preokrene se naglavačke kada otkrije “tehnološki napredniju” skupinu kućnih patuljaka koja mnogostruko nadilazi njezin klan u zabavi i uzbuđenjima.
Može li njezino prijateljstvo s Boom, najmlađim članom rivalske bande, pomoći da se premosti jaz između klanova Elfkin koji su bili razdvojeni više od 250 godina?

Ulaznice su dostupne u prodaji na info pultu i online putem Kino Mediteran Makarska.

Igra straha
2025-04-22 20:00 | Apfel Arena, Put Volicije 5, Makarska, Hrvatska
1h 35m – US
Samohrana majka Violet nakon dugo vremena odlučuje otići na spoj te se u otmjenom restoranu nalazi s Henryjem koji je odmah šarmira. Uskoro joj na mobitel počnu stizati anonimne poruke i naredbe, s prijetnjom da nikome ne govori ništa ili će osoba s kapuljačom koju vidi na kućnim sigurnosnim kamerama ubiti njezinog sina i sestru koja ga čuva. Violet mora točno slijediti upute, a konačna zapovijed njezinog “nevidljivog mučitelja” je – ubiti Henryja.
Redatelj Christopher Landon vraća se žanru “whodunit” trilera u kojem su svi potencijalno osumnjičeni. Film je zajednička produkcija žanrosvki poznatih studija Blumhouse i Platinum Dunes, a naslovnu ulogu tumači za Emmyja nominirana Meghann Fahy (Bijeli lotos).

Ulaznice su dostupne u prodaji na info pultu i online putem Kino Mediteran Makarska.

Bloger Krule
2025-04-23 20:00 | Apfel Arena, Put Volicije 5, Makarska, Hrvatska
Poznat po svom jedinstvenom humoru i oštroumnoj analizi svakodnevnih situacija, Bloger Krule već godinama osvaja publiku širom Hrvatske. Njegov britki humor i vještina da iz banalnih životnih trenutaka izvuče neodoljive komične momente čine svaki njegov nastup jedinstvenim.

Krule nije samo internetski fenomen – on je glas naroda koji se usudio reći ono što svi mislimo, ali se bojimo izgovoriti. Dođite i uvjerite se zašto ga stotine tisuća ljudi prate i obožava.
Ulaznice su dostupne na Info pultu Apfel Arene po cijeni od 15 €

Večer slavljenja u Apfel Areni
2025-04-27 20:00 | Apfel Arena, Put Volicije 5, Makarska, Hrvatska
Ljubitelji duhovne glazbe uskoro će imati priliku uživati u nezaboravnoj večeri slavljenja! Popularna grupa Emanuel održat će koncert u Apfel Areni u nedjelju, 27. travnja u 20:00 sati. Ulaznice za koncert dostupne su na Info pultu Apfel Arene po cijeni od 20 €.

MEĐUNARODNI RUKOMETNI TURNIR U APFEL ARENI
2025-05-01 - 2025-05-03 | Apfel Arena, Put Volicije 5, Makarska, Hrvatska
Od 1. do 3. svibnja 2025. održat će se veliki međunarodni rukometni turnir za mlađe uzraste, na kojem se očekuje oko 350 natjecatelja rođenih 2010. i 2012. godine. Na turniru će sudjelovati ekipe iz Hrvatske, Bosne i Hercegovine, Crne Gore i Italije, donoseći tri dana ispunjena utakmicama, druženjem i stvaranjem novih prijateljstava.
Tijekom natjecanja publika će imati priliku uživati u energičnim i borbenim utakmicama mladih rukometaša, koji će pokazati svoj talent, trud i ljubav prema ovom sportu. Turnir će, osim natjecateljskog duha, biti prilika za promicanje sportskih vrijednosti poput timskog duha i međusobnog poštovanja.
Organizatori najavljuju bogat sportski program te razne popratne sadržaje za sudionike i posjetitelje.
Iz Apfel Arene pozivaju sve ljubitelje rukometa da podrže mlade sportaše i budu dio ovog međunarodnog rukometnog događanja!

Pod sretnom zvijezdom
2025-05-01 20:00 | Apfel Arena, Put Volicije 5, Makarska, Hrvatska
1h 39m – IT
Astrologinja Luciana vjeruje da na život utječe položaj sazviježđa u trenutku našeg rođenja, a želimo li promijeniti svoj život dovoljno je posjetiti mjesto s povoljnom konstelacijom na rođendan: dan na koji dobijemo priliku „iznova se roditi“. Brojni ljudi kontaktiraju Lucianu u vezi svojih problema, a film prati njihove priče i rođendanska putovanja. Ispod humorističnog raspoloženja, film predstavlja empatičnu potragu za smislom u kozmosu ispunjenom kaosom.
Zabavna i humoristična dokumentarna koprodukcija nekoliko država, među kojima i Hrvatske, premijerno je prikazana na filmskom festivalu u Veneciji u natjecateljskom programu „Orizzonti“.

Zajedno za Bartola: Donatorska utakmica u Apfel Areni
2025-05-02 20:45 | Apfel Arena, Put Volicije 5, Makarska, Hrvatska
S početkom u 20:45 h, veterani HNK Hajduk i GNK Dinamo ponovno će istrčati na teren, ali ovaj put s višim ciljem – pružiti ruku pomoći.
Sav prihod od donacija i uplata s ove utakmice namijenjen je liječenju gospodina Mladena Bartolovića, proslavljenog nogometaša koji se bori s teškom bolesti i hitno treba liječenje u Njemačkoj.
Pozivamo sve građane, ljubitelje sporta i ljude velikog srca da svojim dolaskom uveličaju ovaj događaj i podrže plemenitu akciju. Vaša prisutnost znači više od riječi – znači nadu i priliku za novi početak.
Dođite 2. svibnja u Apfel Arenu i budite dio ove važne priče.
Zajedno za Bartola. Jer zajedno možemo sve.

Thunderbolti
2025-05-03 20:00 | Apfel Arena, Put Volicije 5, Makarska, Hrvatska
Superherojski film temeljen na Marvelovoj ekipi istog imena, tridesetšesti film iz Marvel Cinematic Universe-a, svojevrsni je nastavak filmova “Ant-Man & Wasp”, “The Falcon and The Winter Soldier” i “Black Widow”.
Neusklađena grupa antiheroja – Yelena Belova, Bucky Barnes, Red Guardian, Ghost, Taskmaster i John Walker – uhvaćena je u smrtonosnoj zamci te se mora ujediniti kako bi izvršila opasnu misiju, suočavajući se pritom s najmračnijim dijelovima svojih prošlosti.
Zvjezdanu glumačku postavu predvode Florence Pugh, Sebastian Stan, Alexei Shostakov, Hannah John-Kamen, Olga Kurylenko i Wyatt Russell.

Minecraft film - SINK
2025-05-04 18:00 | Apfel Arena, Put Volicije 5, Makarska, Hrvatska
1h 41m – US
Minecraft je najprodavanija videoigra svih vremena, koja je kroz posljednjih 15 godina postala globalni fenomen inspirirajući generacije igrača i kreativaca. Po prvi put svijet igre se prenosi na veliko platno, pružajući uzbudljivu novu perspektivu prepunu akcije, humora i nevjerojatne vizualne estetike.
Film prati četvero autsajdera – Garretta (Jason Momoa), Henryja (Sebastian Hansen), Natalie (Emma Myers) i Dawn (Danielle Brooks) – dok bivaju uvučeni kroz tajanstveni portal u čudesan Overworld. Ovaj neobični, kubični, svijet prepun mašte donosi im neočekivane izazove, od učenja zakonitosti novog okruženja do obrane od neprijatelja. Na putu susreću rudara i graditelja Stevea (Jack Black) te zajedno kreću na epsku avanturu koja će ih naučiti kako iskoristiti kreativnost za prevladavanje svih prepreka.

Blum – Gospodari svoje budućnosti
2025-05-08 20:00 | Apfel Arena, Put Volicije 5, Makarska, Hrvatska
1h 16m – BH
Nakon Drugog svjetskog rata u razorenoj, ruralnoj Bosni i Hercegovini poduzetnik Emerik Blum stvorio je veliku i uspješnu firmu “Energoinvest” koja je poslovala širom svijeta s milijardama dolara profita. Koristeći specifičan položaj Jugoslavije koja nije pripadala ni istočnom ni zapadnom političkom bloku, firma je — naslanjajući se na socijalizam i kapitalizam — djelovala prema jedinstvenom poslovnom modelu temeljenom na sudjelovanju radnika u upravljanju i dobiti. Emerik Blum od malog je studija napravio kompaniju poslovnog giganta radeći po modelu samoupravljanja u kojem svi zaposleni radnici odlučuju o svim stvarima koje se tiču njihove firme. Ovaj nam film pokazuje uspješnu primjenu tog, najdemokratskijeg modela upravljanja, koji je široj javnosti i dalje nepoznat.

Dokumentarni film poznate i višestruko nagrađivane redateljice Jasmile Žbanić.

Amater
2025-05-10 20:00 | Apfel Arena, Put Volicije 5, Makarska, Hrvatska
Charlie Heller je briljantan CIA-in dekoder čiji se svijet ruši kada mu supruga pogine u terorističkom napadu u Londonu. Kada njegovi nadređeni odbiju poduzeti mjere, njegova inteligencija postaje ultimativno oružje dok kreće na opasno putovanje diljem svijeta kako bi pronašao odgovorne.

Vuk samotnjak (1972.)
2025-05-11 18:00 | Apfel Arena, Put Volicije 5, Makarska, Hrvatska
1h 23m – HR
Njemački ovčar, zaostao iz rata, pomalo je podivljao živjeći sam u planini. To je lički kraj s vukovima koji nerijetko seljanima napadaju ovce. Dječak Ranko uspije se sprijateljiti s divljim psom kojeg, po natpisu s medaljice na ogrlici, naziva Hund. Ostali seljani međutim za Hunda misle da je vuk te organiziraju na njega hajku…
